Univerzitet u Abomey-Calaviju
Univerzitet u Abomey-Calaviju (), poznat i pod nazivom Nacionalni univerzitet Benina, je javni univerzitet u gradu Abomey-Calavi, nedaleko od Cotonoua. Najveći je univerzitet u državi Benin. Institucija je osnovana 1970. godine pod nazivom Univerzitet u Dahomeju. Univerzitet u Dahomeju unutar sebe je integrirao prethodni Institut d'Enseignement supérieur du Bénin osnovan 1962. godine. Današnji status univerzitet je stekao 1976. godine, a 2000. i današnji naziv Univerzitet u Abomey-Calaviju. Godine 1999. instituciju je pohađalo približno 16.000 studenata, a među njima je bilo i oko 3300 studentica. Institucija je akreditovana od strane Ministarstva visokog obrazovanja i naučnog istraživanja Benina i od strane Afričko-malageškog savjeta za visoko obrazovanje. Godine 2013. školarina za pohađanje univerziteta iznosila je 15.000 CFA franaka. Prema Webometrijskom rangiranju svjetskih univerziteta za drugu polovicu 2017. godine Univerzitet u Abomey-Calaviju bio je prvi među 6 uvrštenih institucija iz Benina. Univerzitet je ujedno bio na 3027. mjestu na svijetu i 75. mjestu u Africi.

Reference 

Nastanci 1970.
Abomey-Calavi